b'\n_START_ARTICLE_\nRenault F1\n_START_SECTION_\nKomandos istorija\n_START_PARAGRAPH_\nRenault pristat\xc4\x97 savo turbo variklius debiuto metu 1977\xc2\xa0m. Silverstoune. I\xc5\xa1 viso, Renault yra laim\xc4\x97jusi \xc4\x8dempionat\xc4\x85 su keturiomis skirtingomis komandomis\xc2\xa0\xe2\x80\x93 su Benetton ir Williams, kaip varikli\xc5\xb3 tiek\xc4\x97ja. O kaip konstruktorius, sugr\xc4\xaf\xc5\xbeusi 2001 m. sezone vietoje Benetton, Renault laim\xc4\x97jo 2005 m. ir 2006 m._NEWLINE_Renault F1 baz\xc4\x97 yra Did\xc5\xbeiojoje Britanijoje, kurioje modeliuojama ir konstruojama ekipos pakaba. Komandos varikliai yra surenkami netoli Pary\xc5\xbeiaus (Pranc\xc5\xabzija). Kaip varikli\xc5\xb3 tiek\xc4\x97ja Renault nugal\xc4\x97jo Formul\xc4\x97s 1 pilot\xc5\xb3 \xc4\xafskaitose 1992\xe2\x80\x931993, 1995\xe2\x80\x931997 ir konstruktori\xc5\xb3 \xc4\xafskaitoje 1992\xe2\x80\x931997\xc2\xa0m._NEWLINE_Po dviej\xc5\xb3 nugal\xc4\x97t\xc5\xb3 \xc4\x8dempionat\xc5\xb3 2005 ir 2006\xc2\xa0m., pasitraukus i\xc5\xa1 ekipos Fernando Alonso 2007 m. sezonas komandai klost\xc4\x97si sunkiai. Ekipos naujokas Heikki Kovalainenas tik vien\xc4\x85 kart\xc4\x85 u\xc5\xbelipo ant podiumo Japonijos GP, o kartu su Giancarlo Fisichella i\xc5\xa1 viso surinko 51 ta\xc5\xa1k\xc4\x85, ko u\xc5\xbeteko b\xc5\xabti tre\xc4\x8diai galutin\xc4\x97je \xc4\xafskaitoje, po to, kai buvo i\xc5\xa1 \xc4\xafskaitos buvo diskvalifikuota McLaren ekipa.\n_START_SECTION_\n2008\xc2\xa0m. sezonas\n_START_PARAGRAPH_\n2007 gruod\xc5\xbeio 10 d. prane\xc5\xa1ta, kad \xc4\xaf komand\xc4\x85 sugr\xc4\xaf\xc5\xbeta F. Alonso naujam sezonui, o jo komandos kolega bus naujokas Nelson Angelo Piquet._NEWLINE_Naujasis ekipos bolidas buvo i\xc5\xa1bandytas trasoje sausio 21 d._NEWLINE_Pirmajame Australijos GP puikiai pasirod\xc4\x97 Fernando Alonso, fini\xc5\xa1uodamas ketvirtas. Kitose lenktyn\xc4\x97se Malaizijoje ispanas fini\xc5\xa1avo paskutin\xc4\x97je ta\xc5\xa1k\xc5\xb3 vietoj\xc4\x97\xc2\xa0\xe2\x80\x93 8. Jo komandos draugas nesugeb\xc4\x97jo pasiprei\xc5\xa1inti patyrusiam \xc4\x8dempionui ir per tris pirmus GP nepeln\xc4\x97 nei vieno ta\xc5\xa1ko._NEWLINE_Puiki\xc4\x85 form\xc4\x85 viso sezono metu demonstravo ispanas Fernando Alonso, tuo tarpu jo ekipos draugui Piquet sunkiai sek\xc4\x97si perprasti Renault bolido valdym\xc4\x85. Visai netik\xc4\x97tai ispanas peln\xc4\x97 dvi pergales i\xc5\xa1 eil\xc4\x97s Singap\xc5\xabre ir Japonijoje, o Brazilijoje fini\xc5\xa1avo antras. I\xc5\xa1 viso ekipa surinko 80 ta\xc5\xa1k\xc5\xb3 ir u\xc5\xbe\xc4\x97m\xc4\x97 4 viet\xc4\x85 komand\xc5\xb3 \xc4\xafskaitoje.\n_START_SECTION_\n2009\xc2\xa0m. sezonas\n_START_PARAGRAPH_\n2009\xc2\xa0m. gruod\xc5\xbeio viduryje buvo paskelbta, kad komanda parduota Liuksemburge \xc4\xafsik\xc5\xabrusios investuotoj\xc5\xb3 \xe2\x80\x9eGenii Capital\xe2\x80\x9c kompanijai, 25\xc2\xa0% komandos valdys Renault._NEWLINE_2009\xc2\xa0m. sezon\xc4\x85 ekipa baig\xc4\x97 \xc5\xbeemiausioje vietoje nuo sugr\xc4\xaf\xc5\xbeimo\xc2\xa0\xe2\x80\x93 8 vieta su 26 ta\xc5\xa1kais. Sezone ekipa tik vien\xc4\x85 kart\xc4\x85 fini\xc5\xa1avo ant podiumo (3 vieta 2009 m. Singap\xc5\xabro Grand Prix).\n_START_SECTION_\n2010\xc2\xa0m. sezonas\n_START_PARAGRAPH_\n2010 m. ekip\xc4\x85 papild\xc4\x97 du nauji lenktynininkai\xc2\xa0\xe2\x80\x93 lenkas Robert Kubica ir rusas Vitalij Petrov. D\xc4\x97ka puiki\xc5\xb3 lenko rezultat\xc5\xb3 (3 fini\xc5\xa1ai ant podiumo, viena 4-oji ir keturios 5-osios vietos) ekipa surinkusi 163 ta\xc5\xa1kus galutin\xc4\x97je \xc4\xafskaitoje palyp\xc4\x97jo iki 5 vietos.\n_START_SECTION_\n2011\xc2\xa0m. sezonas\n_START_PARAGRAPH_\nPrie\xc5\xa1 pat 2011 m. sezono start\xc4\x85 lenkas ralyje patyr\xc4\x97 rimt\xc4\x85 traum\xc4\x85, o j\xc4\xaf pakeitusiems Nick Heidfeldui ir Bruno Sennai nepavyko tinkamai \xc4\xafsilieti \xc4\xaf ekip\xc4\x85. Sezono metu ekipos lenktynininkai tik du kartus lipo ant podiumo, bendroje \xc4\xafskaitoje liko 5-ta su 73 ta\xc5\xa1kais.\n_START_SECTION_\n2011\xe2\x80\x932015\xc2\xa0m., Lotus GP\n_START_PARAGRAPH_\nNuo 2011 iki 2015 m. ekipa stiprino ry\xc5\xa1ius su Lotus kompanija ir savo komand\xc4\x85 vadino \xc5\xa1iuo vardu.\n_START_SECTION_\n2016\xc2\xa0m. sezonas\n_START_PARAGRAPH_\nPrie\xc5\xa1 2016\xc2\xa0m. sezono prad\xc5\xbei\xc4\x85 Renault paskelb\xc4\x97 gr\xc4\xaf\xc5\xbetanti \xc4\xaf \xc4\x8dempionat\xc4\x85 pilnai su savo nuosava komanda. Naujos komandos lenktynininkais tapo Kevin Magnussen ir naujokas Jolyon Palmer.'